TU ธุรกิจทยอยฟื้นตัวในไตรมาสถัดไป ซื้อราคาเป้าหมาย 24 บ.
TU ธุรกิจทยอยฟื้นตัวในไตรมาสถัดไป ซื้อราคาเป้าหมาย 24 บ. 
11 พ.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์ (11 พ.ค.) ว่า บริษัท ไทยยูเนี่ยน กรุ๊ป จำกัด (มหาชน) หรือ TU  นับได้ว่ากำไรสุทธิ ไตรมาส 1/60 ดีกว่าที่ตลาดคาดเป็น 1.47 พันล้านบาท (+19% เทียบช่วงเดียวกันของปีก่อน, +62.8% เทียบไตรมาสก่อนหน้า) เพราะบันทึกกำไรอัตราแลกเปลี่ยนมากถึง 590 ล้านบาท ซึ่งเงินบาทแข็งค่าขึ้นเทียบกับดอลลาร์สหรัฐ รวมทั้งมีรายการพิเศษเกี่ยวกับธุรกิจจับปลาที่กาน่า
แต่หากไม่นับกำไรอัตราแลกเปลี่ยน และรายการพิเศษอื่นๆ กำไรหลักไตรมาส 1/60 เป็น 844 ล้านบาท (-24.4% เทียบช่วงเดียวกันของปีก่อน, -33.8% เทียบไตรมาสก่อนหน้า) ยังลดลง เทียบช่วงเดียวกันของปีก่อน เพราะต้นทุนวัตถุดิบปรับตัวเพิ่มขึ้น อย่างไรก็ตามธุรกิจ Red Lobster และอาหารสัตว์เลี้ยงก็มีส่วนช่วยผลการดำเนินงานให้ดีขึ้น ส่วนแนวโน้มการดำเนินงานจะทยอยฟื้นตัวดีขึ้นในไตรมาสถัดๆมา โดยเฉพาะการฟื้นตัวในหน่วยธุรกิจแซลมอน คงคำแนะนำ ซื้อ ด้วยราคาพื้นฐาน 24.00 บาท ราคาปิดมีส่วนเพิ่มเทียบกับราคาพื้นฐานไม่สูงนักเป็น 6%